पाएं अपने शहर की ताज़ा ख़बरें और फ्री ई-पेपरडाउनलोड करें
सरिसबपाही हाई स्कूल मुख्य सड़क पर पंडौल पुलिस ने भारी मात्रा में शराब सहित ट्रक बरामद की है। पंडौल थानाध्यक्ष को सूचना मिली की सरिसबपाही हाई स्कूल मुख्य सड़क पर एक अज्ञात ट्रक खड़ा है जिसमें शराब लदी है। सूचना मिलते ही वे एएसआई रामप्रवेश प्रसाद, तैयब हसन व मुन्ना मांझी सहित सशस्त्र पुलिस बल के संग देर रात सरिसब पाही हाई स्कूल गेट के पास पहुंचे। पुलिस की गाड़ी को आते देख अंधेरे का लाभ उठा शराब धंधेबाज व ट्रक चालक ट्रक को छोड़ फरार हो गया। वहीं पुलिस ने सड़क पर खड़े ट्रक की तलाशी ली तो धान के भूसों व आलू के बोरों के बीच भारी मात्रा में अंग्रेजी शराब के कार्टन बरामद हुए। बरामद 367 कार्टन से कुल 3303 लीटर अंग्रेजी शराब बरामद हुई है। एएसआई रामप्रवेश प्रसाद के बयान पर ट्रक मालिक पर केस दर्ज हुआ है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn